
Causa et Effectus – A stresszből fakadó kár és a munkaviszony közötti okozati összefüggés bizonyításának problematikája

Kulcsszavak: munkahelyi stressz; kártérítés; Egyesült Királyság;
A stressz az elmúlt néhány évtizedben a társadalmunk egyik legjelentősebb problémájává nőtte ki magát. Ahogy azt a Covid 19 világjárvány alatt tapasztalható volt, olyan probléma ez, ami bárkit, bármikor elérhet és ami nagyban kötődik a munkaviszonyokhoz is. A munkahelyi stresszel kapcsolatos kártérítési igények kapcsán a szakirodalom egységes álláspontja, hogy az okozati összefüggés bizonyítása jelenti az egyik legnagyobb problémát a munkavállaló igényérvényesítése tekintetében, azonban ezen megállapításon már nem megy túl a szakirodalom. Éppen ezért dolgozatom célja azon konkrét problémák és kihívások feltérképezése, melyek a munkahelyi stresszel kapcsolatos kárigények kritikus pontjainak tekinthetők.

Ezen cél két fő irányból kerül megközelítésre. Először is megvizsgálom az Egyesült Királyság jogrendjének munkahelyi stresszel kapcsolatos megoldásait, segítségül hívva a brit szakirodalomnak a rendszerrel kapcsolatos megállapításait. Ezt követően magyar joggyakorlatot is vizsgálat alá veszem és immár ténylegesen feltérképezésre kerülnek a fentebb említett „kritikus pontok”.

Az Egyesült Királyság megoldásainak és kihívásainak, valamint a magyar jogrend kihívásainak feltérképezését követően a két rendszer összehasonlításával olyan javaslatokat fogalmazok meg, melyek nem csak a munkavállalók igényérvényesítését tennék könnyebbé, hanem összességében is egy igazságosabb, jobb rendszerhez vezetnének.



